สวัสดีค่ะพอดีกินยาคุมฉุกเฉินแล้วเกิดผลข้างเคียงขึ้น มีประจำเดือนออกมา มีอาการคันปนแสบในช่องคลอด มีอาการตกขาวได้ไปปรึกษาเภสัชให้ยาแก้คันในช่องคลอดมา กิน1เม็ด พอกินประจำเดือนหยุด มีอาการตกขาวลดลงเล็กน้อย แต่มีกลิ่นในช่องคลอดขึ้นมา ต้องทำยังไงต่อค่ะ
สวัสดีค่ะ ตกขาวผิดปกติร่วมกับมีอาการคันช่องคลอดมักมีสาเหตุจากการติดเชื้อเชื้อรา ซึ่งเกิดได้เมื่อเชื้อแบคทีเรียที่มีอยู่แล้วในช่องคลอดเสียสมดุล พบได้ในผู้ที่ทานยาปฏิชีวนะบางชนิด เบาหวานที่ควบคุมระดับน้ำตาลไม่ดี เครียด พักผ่อนน้อย ฮอร์โมนไม่สมดุล ทำให้มีอาการแสบหรือคันที่ช่องคลอด ตกขาวผิดปกติค่ะผลข้างเคียงที่พบได้บ่อยจากการทานยาคุมฉุกเฉินเช่น ปวดท้อง ปวดศีรษะ คลื่นไส้ ประจำเดือนมาผิดปกติ เพลีย การทานยาคุมกำเนิดฉุกเฉินเสมือนกับร่างกายได้รับฮอร์โมนเพศมากขึ้น อาจทำให้ฮอร์โมนไม่สมดุลได้ ดังนั้น หากพบว่ามีอาการแสบช่องคลอด คัน ตกขาวผิดปกติทุกครั้งหลังจากใช้ยาคุมกำเนิด ก็อาจเป็นผลข้างเคียงจากยาได้ค่ะหากช่องคลอดมีกลิ่นตกขาวผิดปกติ หรือปวดท้องน้อย อาจมีภาวะติดเชื้ออื่นร่วม ควรไปพบแพทย์เพื่อตรวจรักษาอย่างเหมาะสมค่ะ